wannaphong/clean_thaiwikipedia huggingface dataset:
# สาธิต ป้อมเสมา
สาธิต ป้อมเสมา เป็นนักฟุตบอลชายชาวไทย เกิดที่จังหวัดกำแพงเพชร จบการศึกษาจากโรงเรียนเทศบาลวัดจอมคีรีนาคพรต จังหวัดนครสวรรค์ และสถาบันการพลศึกษา วิทยาเขตเพชรบูรณ์ จังหวัดเพชรบูรณ์ สาธิตเริ่มเล่นฟุตบอลอาชีพกับสโมสรฟุตบอลจังหวัดนครสวรรค์ โดยเล่นในตำแหน่งกองกลางตัวรุก หรือเพลย์เมคเกอร์ สาธิตเป็นกำลังหลักในแดนกลางของนครสวรรค์ เอฟซีในระดับดิวิชั่น 2 จนในที่สุดสโมสรฟุตบอลจังหวัดเชียงใหม่ได้ดึงตัวสาธิตไปร่วมทีมในปี 2553  และปัจจุบันได้ย้ายมาอยู่กับ สโมสรกำแพงเพชรเอฟซีในระดับดิวิชั่น 2 เชียงใหม่ซิวแข้งนครสวรรค์เข้าก๊วน

สาธิตเป็นกองกลางที่เล่นฟุตบอลด้วยมันสมอง วางบอลแม่น และมีลูกยิงไกลที่หวังผลได้ จนเทวินทร์ ศรีวารี กล่าวว่าสาธิตมีลีลาคล้ายเฉลิมวุฒิ สง่าพลนักเตะดาวรุ่งที่มาทดสอบฝีเท้า ... สาธิต ป้อมเสมา ว่าที่มิดฟิลด์เท้าชั่งทองแห่งอนาคต (#1) และยังมีการเปรียบลีลาการเล่นของสาธิตกับตะวัน ศรีปานอีกด้วยhttp://www.mhahao.com/board/index.php?topic=8937.0
# โมนาไซด์
โมนาไซต์  แร่โมนาไซต์ (Monazite) เป็นแร่กัมมันตรังสี (Radioactive mineral) ชนิดหนึ่ง ที่จัดอยู่ในกลุ่มแร่ธาตุหายาก (Rare-earths) โดยเป็นแร่ในกลุ่มฟอสเฟสธาตุทอเรียมและยูเรเนียม เป็นองค์ประกอบสำคัญ) 

 คุณสมบัติทางฟิสิกส์ 
เกิดอยู่ในระบบผลึก Monoclinic โดยผลึกที่พบมักมีขนาดเล็ก ส่วนใหญ่เป็นมวลเมล็ดไม่แสดงรูปผลึกหรือแสดงรูปผลึกไม่ชัดเจน มีสีเหลืองน้ำตาลเหลือง น้ำตาลแดง ส่วนใหญ่มักอมเขียวหรือบางครั้งเกือบขาว ความวาวของผิวแร่คล้ายขี้ผึ้งจนถึงคล้ายแก้ว โปร่งแสง ความถ่วงจำเพาะ 4.6-5.4 โดยเพิ่มขึ้น ตามปริมาณธาตุทอเรียม ภายใต้แสงอัลตร้าไวโอเลต คลื่นสั้นจะให้สีเขียวสามารถตรวจวัดกัมมันตรังสีได้ด้วยเครื่อง Geiger Counter หรือเครื่อง Survey Meter มีคุณสมบัติติดแม่เหล็กอย่างอ่อนและไม่เป็นตัวนำไฟฟ้าแร่โมนาไซต์ (Monazite)

 คุณสมบัติทางเคมี 

สูตร (Ce, La, Y, Th) Po4 ธาตุ Th ประกอบอยู่ ในรูป ThO2 ตั้งแต่ 2-20%, อัตราส่วน ของ Ce ต่อ La ประมาณ 1ต่อ1, Th มักแทนที่ Ce,La ได้เสมอ ตั้งแต่ปริมาณเล็กน้อยไปจนถึง 10-20% ของ ThO2, ส่วนธาตุ Y แทนที่ Ce,La ได้เล็กน้อย, ซิลิก้า (SiO4) มักปนอยู่ด้วย และรวมอยู่ในรูป Thorite (ThSiO4) จากผลวิเคราะห์ของ Rare-earth Oxides + Thoria (REO+ Thoria) มีตั้งแต่ 55% ขึ้นไป

 การกำเนิด 
โดยทั่วไปแร่โมนาไซต์พบเกิดเป็นแร่รองในหินแกรนิต ไนส์ แอไพลต์ และเพกมาไทต์ มักพบในลักษณะเป็นเม็ดขนาดเม็ดทราย แสดงรอยถูกครูดเพราะการผุสลายของหินที่กล่าวข้างต้น แล้วถูกพัดพามาสะสมตัวอยู่ร่วมกับแร่หนักชนิดอื่นๆ เช่น แมกนีไทต์ ดีบุก โคลัมไบต์-แทนทาไลต์ อิลเมไนต์ รูไทล์ การ์เนต ซีโนโทม์ อิลเมนไนต์และเซอร์คอน  

 แหล่งที่พบ 
ส่วนใหญ่พบในแหล่งแร่ดีบุกเกือบทุกแหล่ง ทั้งแหล่งลานแร่บนบก พบตามหาดทรายและตามท้องน้ำลำธารทั่วไปที่ใกล้ภูเขาหินแกรนิต หรือหินไนส์ อย่างไรก็ตาม ความสมบูรณ์ของแร่โมนาไซต์ เมื่อเทียบกับแร่ดีบุกแล้วต่ำมาก จากตัวอย่างหลุมสำรวจอาจเจอแร่โมนาไซต์ ตั้งแต่เพียงร่องรอย (Trace) หรือในปริมาณ ที่ต่ำกว่า 0.001% ในขณะที่แร่ดีบุก มีความสมบูรณ์พอที่จะทำเหมืองได้ตั้งแต่ 0.012% ขึ้นไป
 ในประเทศไทย พบได้บริเวณชายฝั่งของจังหวัดประจวบคีรีขันธ์และจังหวัดชุมพรhttp://mrdata.usgs.gov/ree/ree.php?mineral=monazite

 ผลผลิต 
โมนาไซต์เป็นแร่พลอยได้จากการทำเหมืองแร่ดีบุก เช่นเดียวกับแร่หนัก หรือแร่หายากชนิดอื่น ๆ ในอดีตเคยมีการผลิตแร่โมนาไซต์โดยการแต่งแร่ดีบุก

 ประโยชน์ 
โมนาไซต์เป็นแร่สำคัญที่ให้ทอเรียมออกไซด์ รวมถึงธาตุหายากชนิดเบา ได้แก่ ซีเรียม และแลนทานัม  ทอเรียม เป็นธาตุกัมมันตรังสี คือ 232Th โลหะทอเรียมและทอเรียมออกไซด์มีจุดหลอมตัวที่สูงมาก จึงนำมาใช้ทำวัสดุที่ทนความร้อนสูง เช่น ไส้หลอดไฟฟ้า ไส้หลอดตะเกียงเจ้าพายุ ทำขั้วถ่านกำเนิดแสงจากการนำประจุไฟฟ้ามาชนกัน (arc light) ธาตุหายากที่เกิดร่วมยังสามารถนำมาใช้ในอุตสาหกรรมปิโตรเลียม เป็นตัวเร่งปฏิกิริยาการแตกตัวของปิโตรเลียมเหลว นอกจากนี้ยังใช้ทำสารประกอบสำหรับขัดแก้ว และสารเติมแต่งในอุตสาหกรรมแก้ว ทำแม่เหล็กถาวร อุปกรณ์กีฬา ทำสารเร่งปฏิกิริยาการเรืองแสงของอุปกรณ์ต่างๆ เช่นหลอดภาพโทรทัศน์ หลอดไฟฟ้า และรังสีเอกซ์ ทำสารกึ่งตัวนำ

 กลุ่มแร่ธาตุหายากและแร่กัมมันตรังสี 
แร่ Xenotime (YPO4)
แร่ Uraninite (UO2)
แร่ Thorianite (ThO2)
แร่ Monazite (Ce,La,Y,Th) PO4
แร่ Thorite (ThSiO4)
แร่ Bastnaesite (CeFCO3)
# ดุสิตา อนุชิตชาญชัย
ดุสิตา อนุชิตชาญชัย (เกิด 18 มิถุนายน พ.ศ. 2519)  เป็นนักแสดง นักร้อง นางแบบชาวไทย และเป็นนักสนุกเกอร์และพูลหญิงทีมชาติไทย

ประวัติ
ดุสิตา อนุชิตชาญชัย เกิดเมื่อวันที่ 18 มิถุนายน พ.ศ. 2519 ที่กรุงเทพมหานคร โดยเป็นลูกเดียวของครอบครัว และมีชื่อจริงคือ ณภชณก อนุชาติชาญชัย'จิ๊บ'ดุสิตา อนุชิตชาญชัย พักกองละครชั่วคราวคว้าคิวดวลพูล จากข่าวสด สำเร็จการศึกษาระดับประถมศึกษาจากโรงเรียนสตรีวรนาถ ประกาศนียบัตรวิชาชีพ (ปวช.) จากวิทยาลัยเซนต์จอห์น ปริญญาตรีจากมหาวิทยาลัยราชภัฏจันทรเกษมประวัติจากไทยรัฐ

เข้าสู่วงการบันเทิง ด้วยการเป็นนักร้องนำของวงซับใน วงดนตรีหญิงล้วนเมื่อปี พ.ศ. 2538 จากนั้นเริ่มมีชื่อเสียงจากงานแสดงด้วยการรับบทเป็นตัวประกอบและตัวร้ายจากละครโทรทัศน์เรื่องต่าง ๆ ของช่อง 3 เช่น เรือนมยุรา, พ่อดอกรักเร่, มนต์รักอสูร, สาวน้อยคาเฟ่, นางร้าย, สู่ฝันนิรันดร, รักนอกกรอบ, รัตนมณี, เป็นต่อ เป็นต้น

ในปี พ.ศ. 2547 ได้สร้างความฮือฮาด้วยการถ่ายนู้ดและโชว์รอยสักรูปมังกรขนาดใหญ่ที่แผ่นหลัง  จากนั้นในปี พ.ศ. 2550 ได้แสดงภาพยนตร์อิสระเรื่อง ดึกแล้วคุณขา ด้วยการรับบทเป็นนางพยาบาลกะดึก คู่กับ อนันดา เอเวอริ่งแฮม และ อรรถพร ธีมากร จากการกำกับของ สันติ แต้พานิช

ปัจจุบัน เป็นนักสนุกเกอร์และพูลอาชีพ มุ่งมั่นเล่นกีฬาจนได้รับคัดเลือกให้ติดทีมชาติไทย ในปลายปี 2554'จิ๊บ'ดุสิตา อนุชิตชาญชัย พักกองละครชั่วคราวคว้าคิวดวลพูล จากข่าวสดพัทยา/"จิ๊บ" ดุสิตา นักแสดงสาว โชว์ลีลาเพลงคิวอย่างสุดยอด เอาชนะ "ต้น ซูเปอร์คิว"7-5 แรกซ์ จากเนชั่นแชนแนล

ผลงาน
 ละครโทรทัศน์ 
 พ.ศ.  เรื่อง  รับบท  ออกอากาศ 2539  รักเดียวของเจนจิรา พิศพรรณ  ช่อง 3 2540  เรือนมยุรา ยี่ภู่ ทะเลแปร นิตยา (นก) จินตปาตี สร้อยเพชร เก็บใจไว้เพื่อรัก แพรวพลอย 2541  กัลปังหา ญรัยณัฐ ตามรักคืนใจ กระจิบ ไฟลวง เจนจิรา บังเกิดเกล้า จุ๋ม / ชูใจ สามหนุ่มเนื้อทอง เนตรนภัส (แหนม) 2542  ตำรับรัก กระเช้ารัตน์ เจ้าสาวปริศนา วิรดี 2543  บ้านทรายทอง พจนีย์ พินิตนันท์ ปลาร้าทรงเครื่อง ศรีสุดา / ศรีวิไล / แซนดี้ สาวน้อยคาเฟ่ นวลจรี 2544  นางร้าย ชมจันทร์ ครอบครัวตัว อ. มีนา เส้นสายลายรัก ลูกแก้ว ขอหยุดหัวใจไว้เพียงเธอ นริสา 2545  สยึมกึ๋ยส์ ผีแก้ว ละอองเทศ นาถนรี เสื้อสีฝุ่น จันทร์ แก้ว มาลินี  ไอทีวี 2546  โทน ต้อยติ่ง พ่อดอกรักเร่ มะปราง 2547  มนต์รักอสูร น้ำหวาน  ช่อง 3 ครูไหวใจร้าย อุษา ผู้หญิงชั้นหนึ่ง แป้ง รัตตมณี ร.ศ. 220 ปัทมาวดี 2548  ดาวหลงฟ้า มาลาตี กุหลาบสีดำ ฟ้า คลื่นรักสีคราม แข่งแข  ช่อง 5 วัยซนคนมหัศจรรย์ ตอน นางตานีกับผีตะเคียน นางตานี  ไอทีวี 2549  เหยื่อมาร ลดา  ช่อง 3 เรือนรักเรือนทาส สุพรรษา 2550  สาวบ้านไร่กับนายไฮโซ จินนี่  TITV กิ่งกาหลง (รับเชิญ)  ช่อง 3 เทพธิดาขนนก เจ๊แตน 2551  แกะรอยรัก เจ๊กิ๊ป หาบของแม่ ดวงรัตน์ สู่ฝันนิรันดร อีสาย 2552  มนต์รักบ้านทุ่ง ปราณี มีเมตตา (เจ๊ปิ๋ว)  ช่อง 9 2553  ตะวันเดือด อุษา (รับเชิญ)  ช่อง 3 2559  เจ้าบ้าน เจ้าเรือน สุดสวาท  2561  ตำนานสมเด็จพระนเรศวรมหาราช เดอะซีรีส์ ภาคประกาศอิสรภาพ สาวใช้ของพระยาจีนจันตุ  Mono 29 2564  รักนอกกรอบ ชนิดา   ช่อง 3 2568  Reset การเกิดใหม่ของดวงดาว ภาวดี   ช่อง 3

มิวสิควิดีโอ
 เพลง ตลอดเวลา ศิลปิน สุรวุฑ ไหมกัน
เพลง อะไรกันค๊ะ ศิลปิน ฝันดี-ฝันเด่น
เพลง ใจเธอ ศิลปิน เปเล่ ธัญรัตน์ กิ่งไทร
เพลง ไม่อยากหายใจ ศิลปิน วงไอศครีม

อัลบั้ม เพชรน้ำหนึ่ง ของ อรวี สัจจานนท์
 เพลง สนามอารมณ์
 เพลง รักต้องห้าม
 เพลง น้ำตาหรือจะแก้ปัญหาใจ

โฆษณา
 แป้งเค้กชีเน่

 ซิทคอม 

 ซิทคอม เฮง เฮง เฮง ช่อง 3 (2550) ตอน แม่จ๋า แจ็คโตแล้ว รับบท ซาร่า(รับเชิญ)

กีฬา
ปัจจุบัน เป็นนักสนุกเกอร์และพูลอาชีพ สังกัดทีมชาติไทย
# เจ้าหญิงเบเนดิกเทอแห่งเดนมาร์ก
เจ้าหญิงเบเนดิกเทอ อัสตริด อิงเงบอร์ก อิงกริดแห่งเดนมาร์ก เจ้าหญิงแห่งไซน์-วิทเกินชไตน์-แบร์เลอบวร์ค  เป็นพระราชธิดาพระองค์กลางในสมเด็จพระเจ้าเฟรเดอริกที่ 9 แห่งเดนมาร์กกับสมเด็จพระราชินีอิงกริดแห่งเดนมาร์ก ทั้งเป็นพระราชขนิษฐาของสมเด็จพระราชินีนาถมาร์เกรเธอที่ 2 แห่งเดนมาร์ก และเป็นพระเชษฐภคินีในสมเด็จพระราชินีอันเนอ-มารีแห่งกรีซ มีพระบิดาและพระมารดาทูลหัวดังนี้
พระเจ้าคริสเตียนที่ 10 แห่งเดนมาร์ก
สมเด็จพระเจ้ากุสตาฟที่ 5 แห่งสวีเดน
อเล็คซันดรีเนอแห่งเมคเลินบวร์ค-ชเวรีน สมเด็จพระราชินีแห่งเดนมาร์ก
สมเด็จพระราชินีเอลิซาเบธ พระราชชนนีแห่งสหราชอาาณาจักร
เจ้าชายกุสตาฟแห่งเดนมาร์ก
อดีตเจ้าฟ้าชายซิกวาร์ดแห่งสวีเดน
เจ้าหญิงคาโรลีเนอ-มาทิลเดอแห่งเดนมาร์ก
เจ้าหญิงอิงเงอร์บอร์กแห่งเดนมาร์ก ดัชเชสแห่งเวสเตร์เกิตลันด์
เจ้าหญิงมาร์กาเรธาแห่งสวีเดน
เซอร์อเล็กซานเดอร์ แรมเซ พลทหารเรือช และเป็นพระสวามีใน เจ้าหญิงแพทริเซียแห่งคอนน็อต

เจ้าหญิงเบเนดิกเทอเสกสมรสกับ ริชชาร์ท เจ้าชายที 6 แห่งไซน์-วิทเทินชไตน์-แบร์เลอบวร์ค เมื่อวันที่ 3 กุมภาพันธ์ พ.ศ. 2511 ณ โบสถ์ภายในพระราชวังเฟรเดินสบอร์ก ทั้งสองพระองค์มีพระโอรส-ธิดาด้วยกัน 3 พระองค์ ได้แก่
 เจ้าชายกุสทัฟแห่งไซน์-วิทเกินชไตน์-แบร์เลอบวร์ค (12 มกราคม พ.ศ. 2512)
 เจ้าหญิงอเล็กซันดราแห่งไซน์-วิทเกินชไตน์-แบร์เลอบวร์ค (20 พฤศจิกายน พ.ศ. 2513) เสกสมรสกับเจอเฟอร์สัน ฟอน ไฟล์ อุนด์ ไคลน์-เอลกูท มีบุตรสองคน
 เจ้าหญิงนาตาลีแห่งไซน์-วิทเกินชไตน์-แบร์เลอบวร์ค (2 พฤษภาคม พ.ศ. 2518) เสกสมรสกับอเล็กซันเดอร์ โยฮันสมันน์ มีบุตรสองคน

อนึ่งการเสกสมรสของเจ้าหญิงเบเนดิกเทอกับเจ้าชายริชชาร์ทแห่งไซน์-วิทเกินชไตน์-แบร์เลอบวร์ค ซึ่งเป็นเจ้านายต่างฐานันดรนั้น มีเงื่อนไขว่าพระโอรสหรือพระธิดาของเจ้าหญิงจะไม่มีสิทธิ์ในการสืบราชสันตติวงศ์Conditional Consent, Dynastic Rights and the Danish Law of Succession, Peter Kurrild-Klitgaard.

พระอิสริยยศ

 เฮอร์รอยัลไฮนิส เจ้าหญิงเบเนดิกเทอแห่งเดนมาร์ก (29 เมษายน พ.ศ. 2487 – 3 กุมภาพันธ์ พ.ศ. 2511)
 เฮอร์รอยัลไฮนิส เจ้าหญิงเบเนดิกเทอแห่งเดนมาร์ก เจ้าหญิงรัชทายาทแห่งไซน์-วิตเกนชไตน์-เบอร์เลบวร์ค (3 กุมภาพันธ์ พ.ศ. 2511 – 29 พฤศจิกายน พ.ศ. 2512)
 เฮอร์รอยัลไฮนิส เจ้าหญิงเบเนดิกเทอแห่งเดนมาร์ก เจ้าหญิงแห่งไซน์-วิตเกนชไตน์-เบอร์เลบวร์ค (29 พฤศจิกายน พ.ศ. 2512 – ปัจจุบัน)

 เครื่องราชอิสริยาภรณ์ 

 ไทย 
แจ้งความสำนักนายกรัฐมนตรี เรื่อง พระราชทานเหรียญรัตนาภรณ์ เล่ม ๗๘ ตอนที่ ๑๗ ง หน้า ๔๕๐ ๒๑ กุมภาพันธ์ ๒๕๐๔
# อู่กรุงเทพ
บริษัท อู่กรุงเทพ จำกัด  เป็นรัฐวิสาหกิจในประเทศไทย สังกัด กองทัพเรือ กระทรวงกลาโหม ประกอบกิจการอู่เรือ สร้าง ซ่อมเครื่องจักร เครื่องกลเรือ และอุตสาหกรรมพาณิชย์นาวีของกองทัพไทย

 ประวัติ 
บริษัท อู่กรุงเทพ จำกัด ดำเนินกิจการต่อเนื่องมาจากบริษัท บางกอกด๊อก จำกัด ซึ่งก่อตั้งเมื่อปี พ.ศ. 2408 โดยกัปตันจอห์น บุช นักลงทุนชาวอังกฤษ และราชนาวีไทยต้องเข้ามาควบคุมกิจการในช่วงหลังสงครามโลกครั้งที่สอง และส่งคืนให้แก่ประเทศอังกฤษหลังเสร็จสิ้นสงคราม แต่ บางกอกด๊อก ต้องเลิกกิจการในปี พ.ศ. 2494 และขายกิจการกลับมาเป็นของบริษัท อู่กรุงเทพ จำกัด อีกครั้งเมื่อวันที่ 1 เมษายน พ.ศ. 2495 และได้มีการโอนกิจการโดยสมบูรณ์ให้กองทัพเรือ ในปี พ.ศ. 2500 พร้อมทั้งเปลี่ยนชื่อภาษาอังกฤษของบริษัทจาก Bangkok Dock Co., Ltd. มาเป็น Bangkok Dock company (1957) Limited. เมื่อวันที่ 15 พฤศจิกายน พ.ศ. 2500 ต่อมาในปี พ.ศ. 2521 กองทัพเรือจึงโอนหุ้นทั้งหมดให้กระทรวงการคลังเป็นผู้ถือหุ้น ตามมติคณะรัฐมนตรี โดยกระทรวงการคลัง มอบหมายให้กองทัพเรือเป็นผู้ควบคุมนโยบาย และในปี พ.ศ. 2526 คณะรัฐมนตรี ได้มีมติให้อู่กรุงเทพ มีฐานะเป็นรัฐวิสาหกิจ ประเภทยุทธปัจจัย อยู่ในความควบคุมของกองทัพเรือประวัติบริษัท อู่กรุงเทพ จำกัด

thumb|บริษัท อู่กรุงเทพ จำกัด

บริษัท อู่กรุงเทพ จำกัด มีสำนักงานใหญ่ตั้งอยู่ริมแม่น้ำเจ้าพระยาฝั่งตะวันออก ระหว่างสะพานกรุงเทพ และสะพานสมเด็จพระเจ้าตากสิน มีพื้นที่ 20 ไร่ 1 งาน 82 ตารางวา เป็นพื้นที่อู่จำนวน 2 อู่ สามารถซ่อมเรือขนาดระวางบรรทุก 3,000 - 4,000 ตัน ได้ 3 ลำในเวลาเดียวกัน และยังมีสำนักงานธุรกิจตั้งอยู่ที่อู่ราชนาวีมหิดลอดุลยเดช กรมอู่ทหารเรือ ตำบลสัตหีบ อำเภอสัตหีบ จังหวัดชลบุรี อีกแห่งหนึ่ง มีพื้นที่ 44 ไร่ 2 งาน เป็นลักษณะอู่ลอย

 การดำเนินงาน 
บริษัท อู่กรุงเทพ จำกัด มีผลกำไรสุทธิ ในปี พ.ศ. 2553 จำนวน 13,266,419.67 บาท คิดเป็นกำไรต่อหุ้น 13.27 บาทรายงานสถานะการเงิน สืบค้นวันที่ 13 มกราคม 2555

 ผลงานของบริษัท 
บริษัท อู่กรุงเทพ จำกัด มีผลงานการต่อเรือสำคัญ อาทิ โครงการเรือน้ำมันกองทัพเรือ เรือตรวจการไกลฝั่ง เรือระบายพลประจำเรือหลวงอ่างทอง เรือหลวงสุรินทร์ เรือหลวงทองหลาง เรือหลวงวังนอก เรือหลวงทองแก้ว เรือหลวงวังใน เรือหลวงศุกร์ เรือหลวงสุริยะ เรือหลวงถลาง เรือเวรด่วนทางธุรการ

นอกจากนั้นยังได้รับมอบหมายให้ดำเนินโครงการสำคัญ อาทิ พิพิธภัณฑ์เรือหลวงท่าจีน การกู้เรือหลวงกระบุรีออกจากการเกยตื้นภายหลังเหตุการณ์สึนามิ ณ ฐานทัพเรือพังงา จังหวัดพังงา โครงการเรือออมสิน โครงการยานวิจัยใต้น้ำขนาดเล็ก
# มหาวิทยาลัยเนชั่น
มหาวิทยาลัยเนชั่น   เดิมชื่อ มหาวิทยาลัยโยนกประกาศกระทรวงศึกษาธิการ เรื่อง การเปลี่ยนชื่อสถาบันอุดมศึกษาเอกชน (มหาวิทยาลัยโยนก เปลี่ยนชื่อสถาบันอุดมศึกษาเอกชนเป็น มหาวิทยาลัยเนชั่น) เป็นมหาวิทยาลัยเอกชนในจังหวัดลำปาง และต่อมาปี พ.ศ. 2565 ได้ขยายวิทยาเขตมาตั้งที่จังหวัดเชียงใหม่

 ประวัติ 
มหาวิทยาลัยเนชั่น เดิมมีชื่อเรียกว่า “วิทยาลัยโยนก” ได้รับอนุมัติจากทบวงมหาวิทยาลัยให้เปิดการเรียนการสอนตั้งแต่ปี พ.ศ. 2531 ดำเนินการโดยมูลนิธิโยนก วิทยาลัยโยนกได้รับอนุญาตจากสำนักงานคณะกรรมการการอุดมศึกษาให้เปลี่ยนประเภทจากวิทยาลัยเป็น “มหาวิทยาลัยโยนก” เมื่อวันที่ 23 สิงหาคม 2549 และต่อมาเมื่อวันที่ 30 พฤศจิกายน พ.ศ. 2554 กระทรวงศึกษาธิการโดยคำแนะนำของคณะกรรมการการอุดมศึกษาอนุญาตให้เปลี่ยนชื่อเป็น “มหาวิทยาลัยเนชั่น” และโอนใบอนุญาตให้บริษัท เนชั่น ยู จำกัดเป็นผู้ดำเนินการคำสั่งกระทรวงศึกษาธิการ ที่ สกอ. ๙๐๕/๒๕๕๖ เรื่อง การโอนใบอนุญาตมหาวิทยาลัยเนชั่น และในปี พ.ศ. 2565 ได้ขยายวิทยาเขตมาเปิดทำการเรียนการสอนที่จังหวัดเชียงใหม่

 วิทยาเขต 
มหาวิทยาลัยเนชั่น มีวิทยาเขตจัดการศึกษาจำนวน 2 แห่ง คือ วิทยาเขตลำปาง และวิทยาเขตเชียงใหม่

 วิทยาเขตลำปาง 
ตั้งอยู่ที่เลขที่ 444 หมู่ 2 ถนนวชิราวุธดำเนิน ตำบลพระบาท อำเภอเมืองลำปาง จังหวัดลำปาง เปิดสอนทั้งหมด 2 คณะ ดังนี้ 1.คณะพยาบาลศาสตร์ 2.คณะเทคนิคการแพทย์

 วิทยาเขตเชียงใหม่ 
ตั้งอยู่ที่ตำบลหนองจ๊อม อำเภอสันทราย จังหวัดเชียงใหม่ เปิดสอนทั้งหมด 2 คณะ ดังนี้ 1.คณะทันตแพทยศาสตร์ 2.คณะเภสัชศาสตร์

 คณะ/หลักสูตร 
มหาวิทยาลัยเนชั่น เปิดทำการสอนในระดับปริญญาตรี จำนวน 4 คณะ ดังนี้

 คณะพยาบาลศาสตร์ (เปิดสอนที่วิทยาเขตลำปาง)
 หลักสูตรพยาบาลศาสตรบัณฑิต 
 หลักสูตรประกาศนียบัตรผู้ช่วยพยาบาล
 คณะเทคนิคการแพทย์ (เปิดสอนที่วิทยาเขตลำปาง)
 หลักสูตรวิทยาศาสตรบัณฑิต สาขาเทคนิคการแพทย์
 คณะทันตแพทยศาสตร์ (เปิดสอนที่วิทยาเขตเชียงใหม่)
 หลักสูตรทันตแพทยศาสตรบัณฑิต
 คณะเภสัชศาสตร์ (เปิดสอนที่วิทยาเขตเชียงใหม่)
 หลักสูตรเภสัชศาสตรบัณฑิตthumb|ป้ายมหาวิทยาลัยโยนก
# หินเฟลสิก
หินอัคนีสีอ่อน  เป็นชื่อที่ใช่ในทางธรณีวิทยา มักใช้อ้างถึงพวกแร่ซิลิเกตหรือหินอัคนีสีอ่อนโดยจะมีธาตุพวก ซิลิกอน ออกซิเจน อะลูมิเนียม โซเดียม โปแทสเซียม

เฟลสิกมักเป็นคำรวมของเฟลสปาร์ และซิลิก้า โดยแร่เฟลสิกมักเป็นแร่ที่มีสีอ่อน และมีความถ่วงจำเพาะที่น้อยกว่า 3 โดยแร่ส่วนใหญ่เป็นพวกแร่ quartz muscovite orthoclase และแร่ felspar ที่มี โซเดียมสูง ตัวอย่างหินที่เป็นพวก felsic คือหิน แกรนิต หรือถ้าเป็นหินภูเขาไฟจะเรียกว่าไลโอไลต์

ในปัจจุบันนักธรณีวิทยามักจะใช้เปอร์เซ็นของซิลิก้าถ้าซิลิก้ามีเปอร์เซ็นมากกว่า 63% ก็จะให้ชนิดหินว่าเป็น felsic rock

การระบุชนิดของหินเฟลสิก 
การระบุของหิน felsic จะสามารถระบุได้โดยการมองผ่านกล้อง petrographic microscope โดยมีสเกลขนาดมิลลิเมตร
ในการระบุชนิดของหิน felsic จะต้องแร่พวก felsic มากกว่า 70% เช่นพวกแร่  quartz orthoclase felspar
ถ้าหินมีแร่felsic มากกว่า 90% จะเรียกขชื่อหินนั้นว่า leucocratic แปรว่าหินสีอ่อน
Felsites จะใช้เรียกชื่อหินที่ขนาดผลึกของแร่ในหินที่เล็กมากและมีสีอ่อนในภาคสนามเช่นพวกหินภูเขาไฟ แต่ในบางกรณีในพวกหินภูเขาไฟที่ ผลึกดอกของแร่ mafic หรือแร่สีเข้ม เช่นแร่ hornblend pyrozeneให้นำชื่อแร่สีเข้มนำหน้า แล้วตามด้วย felsites เช่น hornblend-felsites
ถ้าเป็นหินภูเขาไฟให้ใช้จำแนกแบบTAS classification ถ้าหิน felsic ที่พบมีลักษณะของการแปรสภาพให้เรียกว่า felsic schist 
ถ้าเห็นผลึกของแร่ felsic ชัดเจน ให้ใช้ {QAPF diagram ในการจำแนกชื่อของหิน ถ้ามีพวกแร่ mafic ให้ใส่ชื่อแร่ไว้ข้างหน้าแล้วตามด้วย แกรนิต เพราะแกรนิตถือว่ามีองค์ประกอบแร่ feldspar quartz
# ตีจี โดส
ตีจี โดส (TeleGiornale 2; TG2) เป็นตราสัญลักษณ์ประจำรายการข่าว ทางสถานีวิทยุโทรทัศน์แห่งชาติอิตาลี ช่อง 2(RAI) แพร่ภาพทั่วทวีปยุโรป นอกจากนั้น ยังออกอากาศร่วมกับช่อง Rai24News และแพร่ภาพทั่วโลกผ่านทางช่อง Raitalia โดยทางสถานีดำเนินการออกอากาศตลอดทั้งวัน

รูปแบบรายการ
เป็นรายการข่าวทั่วไป โดยมีผู้ประกาศข่าวของทางสถานีรายการละ 1 คน ร่วมกับผู้ประกาศข่าวกีฬา โดยส่วนใหญ่ การรายงานข่าวได้เตรียมไว้ก่อนแล้ว และมีผู้สื่อข่าวรายงานสถานการณ์จากสถานที่จริง ลักษณะเด่นของรายการนี้คือ แถบตัวอักษรวิ่งที่แสดงอยู่บนหน้าจอ

รายการข่าวประจำวัน
 ชื่อรายการ รายละเอียด TG2 Non Solo Soldi TG2 10 Minuti TG2 Costume e Società แฟชั่นไลฟ์สไตส์ TG2 Dossier TG2 Dossier Storie TG2 Neon Cinema ภาพยนตร์ TG2 Neon Libri บันเทิงวรรณกรรม TG2 Medicina 33 สุขภาพ TG2 Non Solo Nero Meteo 2 weather forecast with data provided by Aeronautica Militare (the Italian Air Force) TG2 Salute สุขภาพ TG2 Mizar TG2 Sì Viaggiare ท่องเที่ยว TG2 Eat Parade การทำอาหาร TG2 Mistrà TG2 Motori ยนตกรรม TG2 Chip เทคโนโลยี TG2 Net

โปรแกรมรายการ
 TG2 Mattina — ออกอากาศทุกวันจันทร์ - ศุกร์ เวลา 10:00 (เวลาในการออกอากาศ: 60 นาที); เสาร์ - อาทิตย์ เวลา 8:00 และ 9:00; เวลาในการออกอากาศ: 60 นาที

 TG2 Giorno — ออกอากาศทุกวัน เวลา 13:00

 TG2 Flash L.I.S. —  ออกอากาศทุกวันจันทร์ - ศุกร์ เวลา 17:45; เสาร์ - อาทิตย์ เวลา  10:30; เวลาในการออกอากาศ: 5 นาที

 TG2 18:00 — ออกอากาศ เสาร์ - อาทิตย์ เวลา 18:00; เวลาในการออกอากาศ: 5 นาที

 TG2 18:15 — ออกอากาศทุกวันจันทร์ - ศุกร์ เวลา 18:15; เวลาในการออกอากาศ: 30 นาที

 TG2 20:30 — ออกอากาศทุกวัน เวลา 20:30; เวลาในการออกอากาศ: 30 นาที

 TG2 Notte — ออกอากาศทุกคืน  (between 22.30 and 23.50 from Monday to Friday; between 0.00 and 01.35 Saturday and Sunday); runtime: 12 – 15 minutes.

ผู้ประกาศข่าว

 Adele Ammendola
 Giovan Battista Brunori
 Maria Grazia Capulli

 Dario Laruffa
 Chiara Lico
 Maurizio Martinelli
 Maria Concetta Mattei

 Manuela Moreno
 Francesca Nocerino
 Daniele Rotondo

 Luca Salerno
 Nadia Zicoschi

ดูเพิ่ม
Rai Due

 แหล่งข้อมูลอื่น 
 tg2.rai.it, เว็บไซต์อย่างเป็นทางการ
# เขตผู้แทนพระสันตะปาปา
เขตผู้แทนพระสันตะปาปา  หรือมิสซัง เป็นเขตอำนาจทางอาณาเขตของคริสตจักรโรมันคาทอลิกที่ตั้งขึ้นในประเทศหรือแว่นแคว้นที่มีการเผยแพร่ศาสนาคริสต์แล้ว แต่ยังไม่ได้รับสถานะเป็น "มุขมณฑล"

ตามปกติแล้วทุกคริสตจักรท้องถิ่นจะต้องปกครองตนเองภายใต้การนำของผู้ปกครองคือมุขนายก แต่กรณีที่คริสตจักรเพิ่งตั้งใหม่ หรือยังมีจำนวนคริสตชนน้อย ยังไม่พร้อมที่จะปกครองตนเอง พระสันตะปาปาจะทรงถือสิทธิ์ปกครองคริสตจักรนั้น แล้วส่งผู้แทนหรือวิคาร์ (vicar) ไปทำหน้าที่ปกครองแทน ด้วยเหตุนี้จึงเรียกผู้ปกครองนั้นว่าผู้แทนพระสันตะปาปาบัญญัติศัพท์, สำนักมิสซังกรุงเทพ, หน้า 4  (apostolic vicar) (เพราะพระสันตะปาปาทรงสืบตำแหน่งมาจากอัครทูต (apostle)) บางตำราก็เรียกว่าประมุขมิสซัง หรือผู้แทนสันตะสำนักประมวลกฎหมายพระศาสนจักร บรรพ ๒ ประชากรของพระเจ้า, กรุงเทพฯ: แผนกคำสอน เขตมิสซังกรุงเทพฯ, 2543, หน้า 97-8  และเรียกเขตปกครองนั้นว่าเขตผู้แทนพระสันตะปาปา (apostolic vicariate) นอกจากนี้ยังนิยมเรียกในชื่ออื่นอีก เช่น มิสซัง (mission) เทียบมุขมณฑล หรือเขตปกครองโดยผู้แทนสันตะสำนักด้วย บุคคลที่ดำรงตำแหน่งผู้แทนพระสันตะปาปาโดยปกติจะได้รับแต่งตั้งให้เป็นมุขนายกเกียรตินาม (titular bishop) ด้วยเพื่อเป็นเกียรติในการทำงานและมีศักดิ์ศรีอย่างมุขนายกเขตมิสซังอื่นๆ

 มิสซังในประเทศไทย 
ดูบทความหลักที่ โรมันคาทอลิกในประเทศไทย
ในยุคแรกๆที่มีการเผยแพร่ศาสนาคริสต์ในประเทศไทย พระสันตะปาปาได้ให้ตั้งมิสซังสยามขึ้นเมื่อปี พ.ศ. 2212 จวบจนยุครัตนโกสินทร์จึงให้แยกมิสซังสยามออกเป็น 2 มิสซังในปี พ.ศ. 2384 โดยอาณาจักรสยามและลาวอยู่ในส่วนของมิสซังสยามตะวันออก ต่อมาในปี พ.ศ. 2432 สันตะสำนักได้แยกลาวออกไปตั้งเป็นมิสซังลาว ต่อมาปี พ.ศ. 2484 พื้นที่ราชบุรีได้ถูกยกขึ้นเป็นมิสซัง ตามด้วยจันทบุรีก็ได้เป็นมิสซังในปี พ.ศ. 2487 ส่วนมิสซังลาวต่อมาเหลือพื้นที่เฉพาะภาคอีสานของไทยแล้วเปลี่ยนชื่อเป็นมิสซังท่าแร่ ต่อมาพื้นที่อุดรธานี และอุบลราชธานีได้แยกออกเป็นมิสซังอีก ทำให้ในช่วงท้ายยุคมิสซังคริสตจักรโรมันคาทอลิกในประเทศไทยประกอบด้วยมิสซังถึง 7 มิสซัง จนกระทั่งวันที่ 18 ธันวาคม พ.ศ. 2508 ทุกมิสซังที่มีอยู่ในประเทศไทยก็ถูกยกสถานะเป็นมุขมณฑลทั้งหมดLuc Colla, พระคริสตเจ้าและพระศาสนจักรของพระองค์, เรือง อาภรณ์รัตน์ และ อากาทา จิตอุทัศน์ แปล, พิมพ์ครั้งที่ 2, กรุงเทพฯ, 2542, หน้า 50 – 1 ในปัจจุบันจึงไม่มีเขตผู้แทนพระสันตะปาปาอยู่ในประเทศไทย แต่ทางราชการไทยยังคงเรียกเขตเหล่านี้ว่าเขตมิสซัง เช่น เขตมิสซังกรุงเทพฯ เขตมิสซังท่าแร่-หนองแสง เป็นต้น
# หน้ากากเสือ
หน้ากากเสือ หรือ ไทเกอร์มาสค์  เป็นมังงะที่เขียนโดยอิคคิ คะจิวะระ วาดภาพประกอบโดยนะโอะกิ ทซึจิ ตีพิมพ์โดยสำนักพิมพ์โคดันฉะ โดยช่วงปี ค.ศ. 1968 ถึง 1969 ลงในโบคุระแม็กกาซีน และย้ายมาลงในโชเน็นแม็กกาซีนรายสัปดาห์ ช่วงปี ค.ศ. 1970 ถึง 1970 ตีพิมพ์รวมเล่มทั้งสิ้น 14 เล่ม ต่อมาถูกนำมาสร้างเป็นอนิเมะโดยโตเอแอนิเมชัน จำนวน 105 ตอน ฉายทางโทรทัศน์สถานีโยมิอูริ ระหว่างปี ค.ศ. 1969-ค.ศ. 1971 และภาคสอง จำนวน 33 ตอน ฉายทางทีวีอาซาฮีเมื่อปี 1981 หน้ากากเสือเคยถูกนำมาสร้างเป็นภาพยนตร์เรื่องยาว ออกฉายในปี ค.ศ. 1970 ส่วนในประเทศไทยได้ฉายในปี พ.ศ. 2524

 เนื้อเรื่อง 
เนื้อเรื่องกล่าวถึงนักมวยปล้ำอาชีพ ที่สวมหน้ากากรูปหัวเสือปิดบังใบหน้าขึ้นต่อสู้บนเวที ในชีวิตปกติเขามีชื่อจริงว่า นาโอโตะ ดาเตะ  เป็นเด็กกำพร้าในสมัยเด็กของเขาได้รับการเลี้ยงดูมาจากบ้านเด็กกำพร้า ในวันหนึ่งเขาได้ไปที่สวนสัตว์แล้วได้เห็นเสือ ก็เลยเอ่ยออกมาว่า "ฉันอยากจะแข็งแกร่งเหมือนเสือ"และวิ่งหนีแต่ขณะวิ่งหนีไปนั้นก็ไปพบกับองค์กรลับที่ชื่อว่า "ถ้ำเสือ" จึงได้เป็นนักมวยปล้ำของถ้ำเสือและใช้ชื่อว่า หน้ากากเสือ และมีฉายาว่าปีศาจเหลือง ต่อมานาโอโตะ ดาเตะด้วยไม่มีเงินจ่ายให้"ถ้ำเสือ"เขาจึงถูกตามล่าโดยส่งนักสู้จากถ้ำเสือมาต่อสู้ด้วย โดยหมายจะสังหารหน้ากากเสือต่อหน้าผู้ชมบนสังเวียนต่อสู้

 ตัวละคร 

 รายชื่อตอน 

 มวยปล้ำอาชีพ 
จากความนิยมในมังงะและอนิเมะ ช่วงต้นทศวรรษ 1980 บริษัทมวยปล้ำอาชีพญี่ปุ่น ชื่อ นิวเจแปนโปรเวรสลิง ได้ซื้อลิขสิทธิ์หน้ากากเสือ และมอบหมายให้นักมวยปล้ำชื่อ ซะโทะรุ ซะยะมะ ขึ้นปล้ำโดยสวมหน้ากากและใช้ชื่อหน้ากากเสือ ซะยะมะเป็นนักมวยปล้ำอาชีพชาวญี่ปุ่นคนแรกที่ได้รับตำแหน่งแชมเปียนรุ่นจูเนียร์เฮฟวีเวท ทั้งดับเบิลยูดับเบิลยูเอฟในสหรัฐอเมริกา (ปัจจุบันคือ ดับเบิลยูดับเบิลยูอี) และเอ็นดับเบิลยูเอในญี่ปุ่น ก่อนจะลาออกในปี 1983 เนื่องจากไม่พอใจเรื่องอิทธิพลในแวดวงมวยปล้ำอาชีพ  หลังจากซะยะมะ ได้มีนักมวยปล้ำอีก 4 คน ที่ปล้ำโดยใช้ชื่อ หน้ากากเสือ

ตั้งแต่ ค.ศ. 1995 ชื่อของหน้ากากเสือก็ได้รับการถือใช้โดย โยชิฮิโร ยามาซากิ ผู้ซึ่งได้รับการฝึกฝนโดยตรง (และได้รับการรับรองอย่างเป็นทางการ) โดยซายามะ ซึ่งหน้ากากเสือ IV เดิมได้ร่วมแสดงผลงานในรายการมิชิโนคุโปรเวรสลิง และเข้าร่วมรายการนิวเจแปนใน ค.ศ. 2002 ตั้งแต่นั้นมา เขาก็ได้เป็นผู้เข้ารับการคัดเลือกระดับบน (ควบคู่กับ มิโนรุ ทานากะ) เพื่อแทนที่ไลเกอร์ในฐานะดาวเด่นในรุ่นจูเนียร์เฮฟวี่เวทของรายการนิวเจแปน

ในช่วงปลายปี ค.ศ. 2010 ต่อต้นปี ค.ศ. 2011 ได้เกิดปรากฏการณ์บริจาคหน้ากากเสือ ในประเทศญี่ปุ่น ได้มีผู้นำอุปกรณ์การศึกษามาบริจาคให้กับสถานรับเลี้ยงเด็กกำพร้า โดยระบุชื่อผู้บริจาคว่า "นาโอโตะ ดาเตะ" เมื่อมีสื่อมวลชนจำได้ว่าชื่อนี้เป็นชื่อจริงของหน้ากากเสือ และนำมาเสนอข่าว ทำให้เกิดพฤติกรรมเลียนแบบไปทั่วประเทศ  มีผู้นำสิ่งของไปบริจาคโดยระบุชื่อนี้ให้กับสถานเลี้ยงเด็กทั่วประเทศญี่ปุ่น ที่มีอยู่กว่า 500 แห่ง
# ควีนสแควร์โยโกฮามะ
ควีนสแควร์โยโกฮามะ  เป็นศูนย์การค้าขนาดใหญ่ ที่เชื่อมต่อโดยตรงกับสถานีมินาโตมิไร ตั้งอยู่ที่โยโกฮามะ คานางาวะ ประเทศญี่ปุ่น ประกอบด้วยห้างสรรพสินค้า กับร้านอาหารมากมายKANAGAWA AREA HIGHLIGHT   และเป็นศูนย์สินค้าแฟชั่นที่มีความหลากหลาย ตลอดจนมีโรงแสดงคอนเสิร์ต, โรงแรม และสำนักงานต่างๆ เป็นจำนวนมากQueen's Square Yokohama   และเริ่มโครงการให้บริการในวันที่ 18 กรกฎาคม ค.ศ. 1997

 อาคาร 
ศูนย์การค้าควีนสแควร์โยโกฮามะ แบ่งออกเป็นอาคารหลักสามอาคาร ซึ่งมีชื่อเรียกว่า อาคาร A, อาคาร B และอาคาร C โดยมีอาคาร A เป็นอาคารที่สูงที่สุด และอาคาร C เป็นอาคารที่ต่ำที่สุด และในชั้นที่ 17 ของแต่ละอาคารจะมีทางเดินเชื่อมถึงกัน